CELEX: 62013TN0410
Language: ro
Date: 2013-08-06 00:00:00
Title: Cauza T-410/13: Acțiune introdusă la 6 august 2013 — Bitiqi și alții/Comisia și alții

9.11.2013   
            
            
               RO
            
            
               Jurnalul Oficial al Uniunii Europene
            
            
               C 325/33
            
         Acțiune introdusă la 6 august 2013 — Bitiqi și alții/Comisia și alții
   (Cauza T-410/13)
   2013/C 325/55
   Limba de procedură: franceza
   
      Părțile
   
   
      Reclamanți: Burim Bitiqi (Londra, Regatul Unit), Arlinda Gjebrea (Priștina, Republica Kosovo), Anna Gorska (Varșovia, Polonia), Agim Hajdini (Londra), Josefa Martínez Estéve (Valencia, Spania), Denis Vasile Miron (București, România), James Nicholls (Swindon, Regatul Unit), Zornitsa Popova Glodzhani (Varna, Bulgaria); Andrei Mihai Popovici (București) și Amaia San José Ortiz (Llodio, Spania) (reprezentanți: A. Coolen, J.-N. Louis, É. Marchal și D. Abreu Caldas, avocați)
   
      Pârâte: Comisia Europeană, Eulex Kosovo și Serviciul European de Acțiune Externă (SEAE)
   
      Concluziile
   
   Reclamanții solicită Tribunalului:
   
               —
            
            
               să declare și să dispună
               
                           —
                        
                        
                           anularea deciziilor din 27 mai și din 2 iulie de a nu prelungi contractele reclamanților,
                        
                     
                           —
                        
                        
                           obligarea pârâtelor la plata cheltuielilor de judecată.
                        
                     
         
      Motivele și principalele argumente
   
   În susținerea acțiunii, reclamanții invocă cinci motive.
   
               1.
            
            
               Primul motiv întemeiat pe încălcarea principiului consultării reprezentanților personalului dat fiind că personalul a fost informat cu privire la consecințele deciziei de restructurare a misiunii Eulex Kosovo numai după luarea deciziei, iar ierarhia s-a opus unei consultări cu delegatul sindical.
            
         
               2.
            
            
               Al doilea motiv întemeiat pe încălcarea protecției lucrătorilor în cadrul unei concedieri colective, în măsura în care ar trebui aplicat fiecărei persoane concediate dreptul în vigoare în statul membru de origine, ceea ce ar implica o mare disparitate a normelor și a protecției acordate.
            
         
               3.
            
            
               Al treilea motiv întemeiat pe săvârșirea unui abuz de drept în utilizarea succesivă a contractelor pe durată nedeterminată.
            
         
               4.
            
            
               Al patrulea motiv întemeiat pe încălcarea principiului egalității de tratament și nediscriminării între categoriile de lucrători „seconded” și „contracted”, în măsura în care suprimarea de posturi nu ar privi în realitate decât lucrători care intră în categoria personalului „contracted”, celui de tip „seconded” oferindu-i-se posibilități de reorganizare.
            
         
               5.
            
            
               Al cincilea motiv, referitor la o reclamantă, întemeiat pe încălcarea articolului 8 din Carta socială europeană, reclamanta fiind informată cu privire la decizia atacată în timp ce era însărcinată în concediu de maternitate.